***Slika, ki vsebuje besede knjiga, polica, oseba, sedeče

Opis je samodejno ustvarjen***

**OSTANITE V VARNEM OBJEMU DOMA V DOBRI DRUŽBI E-KNJIŽNICE DOMŽALE**Vabljeni v virtualni svet knjig, časopisov in informacij …

**‣ Izposoja e-knjig ‣ Časopisi in revije z vsega sveta ‣ Nasveti za dobre knjige ‣ Slike in zgodbe sokrajanov ‣ Največja zbirka poslovnih informacij ‣ Kulturni zakladi Slovenije ‣ Strokovni članki na enem mestu ‣ Knjižnični katalogi ‣ Najboljše enciklopedije in slovarji ‣ miselne igre in izzivi ‣ literarni natečaj Poezija zdravi ‣ knjižnica na družbenih omrežjih**

V času epidemije, ko se odgovorno zadržujemo doma, da ne okužimo sebe in drugih, so prav knjige lahko tiste, ki nam lepšajo dneve, predvsem pa osmišljajo vsakdan. S knjigo se zlahka prestavimo v druge svetove, pozabimo na lastni strah in ne razmišljamo le o tem, kaj nas lahko doleti. Branje dobro vpliva na našo kvaliteto bivanja, saj dokazno zmanjšuje posledice stresa, odganja tesnobnost in preganja osamljenost.

***Spoštovani, čeprav je Knjižnica Domžale zaradi trenutne situacije zaprta, lahko vseeno dostopate do kvalitetnega branja. Za vas gradimo virtualno knjižnico, ki je odprta je 24 ur na dan in 7 dni v tednu, dosegljiva pa je z nekaj kliki iz varnega zavetja vašega doma.***

Spremljajte našo spletno stran ([www.knjiznica-domzale.si](http://www.knjiznica-domzale.si/)), razgibajte možgane z reševanjem kvizov, skrivank, labirintov, ugank, premetank za vse starosti, poglejte in raziskujte digitalno domoznansko zbirko (Kamra) ali sledite našim objavam na družbenih omrežjih /[Facebook](https://www.facebook.com/knjiznicadomzale/) in [Instagram](https://www.instagram.com/knjiznicadomzale/)/. V spletni knjižnici **[Biblos](https://www.biblos.si/" \t "_blank)** vam ponujamo bogat izbor kvalitetne literature. Izbirate lahko med več kot 3.000 knjigami za odrasle in otroke. Do izbire prave knjige si lahko pomagate s knjižničnim leposlovnim portalom [**Dobreknjige.si**](https://www.dobreknjige.si/)**.** V virtualni knjižnici so na voljo še številni elektronski viri, ki jih kupujemo in gradimo za različen ciljne skupine, od bogate zbirke 5.000 dnevno svežih časopisov in revij /**[PressReader](https://login.eviri.ook.sik.si/login?qurl=http%3a%2f%2fwww.pressreader.com" \t "_blank)/** do zvočnih pravljic, enciklopedij in podatkovnih zbirk iz različnih področij človekovega znanja.

**Knjižnica Domžale ponuja veliko e-vsebin. Vabljeni v našo družbo!**

**E-KNJIGE**

**Biblos − izposoja e-knjig v slovenščini**

Biblos ponuja izposojo in prodajo e-knjig v slovenščini, portal je povezan tudi s katalogom COBISS+. Zbirka e-knjig se redno dopolnjuje z novimi naslovi.

**Dostop:** s spletne strani Knjižnice Domžale (z uporabo članske številke in COBISS+ gesla)

**EBSCOhost eBook Public Library Collection − izposoja e-knjig v angleščini**

V zbirki lahko izbirate med 30.000 izbranimi e-knjigami v angleščini.

**Dostop:** s spletne strani Knjižnice Domžale (z uporabo članske številke in COBISS+ gesla)

**Audibook – zvočne knjige**

Aplikacija za poslušanje zvočnih knjig v slovenskem jeziku, od romanov in poljudno strokovnih knjig do pravljic. 90 dnevna brezplačna uporaba.

**Dostop:** prosti dostop

**E-RAZISKOVALEC**

**Pressreader − 5.500 naslovov svežega časopisja v 60 jezikih**

Zbirka vključuje tekoče izdaje časopisov in revij z vsega sveta (tudi slovenskih). Nabor revij pokriva modo, ročna dela, računalništvo, avtomobilizem, kulturo, šport ...

**Dostop:** s spletne strani Knjižnice Domžale (z uporabo članske številke in COBISS+ gesla)

**E-SPECIALIST**

**EbscoHost – dopolnite vaše seminarsko / diplomsko delo s tujimi strokovnimi članki**

Večdisciplinarna zbirka omogoča dostop do baz podatkov s celotnimi besedili v angleščini. Ponuja e-knjige, strokovne revije ter članke s področij kulture, medicine, izobraževanja ...

**Dostop:** s spletne strani Knjižnice Domžale (z uporabo članske številke in COBISS+ gesla)

**Tax-fin-lex – davki, finance in pravo**

Portal je razdeljen na tri področja: **Tax**, ki prinaša članke in druge informacije s področja davkov, **Fin** z izbranimi finančno-računovodskimi informacijami in **Lex** s pravnimi informacijami.

**Dostop:** s spletne strani Knjižnice Domžale (z uporabo članske številke in COBISS+ gesla)

**E-KNJIŽNIČAR**

**COBISS+ − navigacija po policah slovenskih knjižnic**

Portal povezuje slovenske knjižnice v knjižnični informacijski sistem. S tega mesta je mogoč dostop do informacij v več kot 400 knjižnicah.

**Dostop:** prosti dostop

**dLib − kulturni zakladi Slovenije, združeni in dosegljivi na vsakem koraku**

Portal vam omogoča dostop do digitaliziranega gradiva (časopisi, knjige, razglednice ...). Vanj prispevajo knjižnice, muzeji, društva in drugi.

**Dostop:** prosti dostop

**E-ZNANJE IN SPOMINI**

**Dobreknjige.si − lščete dobro knjigo? Poglejte, kaj predlagajo slovenski knjižničarji.**

Njegovo zanesljivost in ažurnost zagotavljamo splošne knjižnice. Vabljeni k ocenjevanju in komentiranju priporočenih knjig!

**Dostop:** prosti dostop

**Kamra − lokalna zgodovina v zgodbah**

Portal združuje digitalizirane vsebine s področja domoznanstva. Vsebine so predstavljene kot zgodbe, značilne za neko območje. Vabljeni k prispevanju!

**Dostop:** prosti dostop

**E-zgodovina Domžal in okolice**

Vabljeni k ogledu digitaliziranega lokalnega časopisja, fotografij, razglednic, podobic, vedut, tekstovnega in drugega gradiva s področja domoznanstva. Poglejte v zakulisje kulturne in zgodovinske dediščine naših krajev.

**Dostop:** prosti dostop

**Album Slovenije − osebne zgodbe v slikah iz naše bližnje preteklosti**

Album (na portalu Kamra) zbira digitalne kopije naših fotografij, pisem in drugih osebnih spominov. Objavljamo le gradivo, ki je nastalo pred letom 2000. Vabljeni k prispevanju!

**Dostop:** prosti dostop

**E-MISELNE IGRE IN IZZIVI**

**Nagradni kvizi, skrivanke, labirinti, uganke, premetanke … za vse starosti**Reševanje križank, skrivank, labirintov, ugank ... je zanimiva zabava, s katero si urimo možgane. Tovrstna možganska telovadba krepi naše umske sposobnosti in poskrbi za naše vsesplošno dobro počutje, poleg tega pa si z reševanjem širimo obzorja in se hkrati učimo. Vabimo vas, da se zabavate z reševanjem miselnih iger za vse starosti.   
**Dostop:** prosti dostop

**Poezija zdravi – nagradni literarni natečaj**Knjižnica Domžale vas vabi k ustvarjanju verzov, ki nam bodo polepšali ta čas, ko se moramo držati vsak zase. Vabimo vas, da nam na mail info@dom.sik.si pošiljate svoje verze. K sodelovanju vabimo vse, ki rade pišete in pesnite.  
**Dostop:** prosti dostop